title: 2013/423/EÚ: Rozhodnutie Komisie z  2. augusta 2013 , ktorým sa prijíma záväzok ponúknutý v súvislosti s antidumpingovým konaním týkajúcim sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky

text:
               3.8.2013

               SK

               Úradný vestník Európskej únie

               L 209/26

         ROZHODNUTIE KOMISIE
   z 2. augusta 2013,
   ktorým sa prijíma záväzok ponúknutý v súvislosti s antidumpingovým konaním týkajúcim sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky
   (2013/423/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 7, 8 a 9,
   po porade s poradným výborom,
   keďže:
   A.   POSTUP

               (1)

               Nariadením (EÚ) č. 513/2013 (2) Komisia uložila dočasné antidumpingové clo na dovoz fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“).

         B.   ZÁVÄZOK

   1.   Ponuka záväzkov

               (2)

               V nadväznosti na schválenie dočasných antidumpingových opatrení skupina spolupracujúcich vyvážajúcich výrobcov vrátane ich prepojených spoločností v ČĽR a Európskej únii, ako aj Čínska obchodná komora pre dovoz a vývoz strojov a elektronických výrobkov (ďalej len „CCCME“) ponúkli spoločný cenový záväzok v súlade s článkom 8 ods. 1 základného nariadenia. Ponuku záväzku podporili aj čínske orgány.

         2.   Vyhodnotenie ponuky záväzkov

               (3)

               Ponuka záväzkov bola preskúmaná na základe zmenených trhových podmienok, a síce v čase od predloženia ponuky záväzkov do obdobia prešetrovania v rámci prešetrovacieho postupu, ktorý viedol k uvaleniu dočasných opatrení. Pozorované zmeny sa týkajú tak zníženia úrovne cien, ako aj spotreby na trhu Únie a súvisia s viacerými okolnosťami, ktoré boli stanovené a analyzované počas prešetrovacieho postupu, ktorý viedol k uvaleniu dočasných opatrení.

               (4)

               Zmeny v úrovni cien sa niekedy môžu dosiahnuť v záväzku prostredníctvom metódy indexácie, ktorá spája minimálne dovozné ceny s cenami surovín uvádzanými v uznávaných a verejne dostupných zdrojoch. V danom prípade však nebolo možné stanoviť žiadnu koreláciu medzi cenami surovín a cenami finálnych výrobkov, ktorá by poslúžila na metódu indexácie. Na zohľadnenie stanovenej zmeny v úrovni cien sa musela určiť alternatívna metóda a ako referencia boli použité správy o cenách z reprezentatívnych a verejne dostupných databáz (Bloomberg (3) a pvXchange (4)), špecializovaných na dotknuté odvetvie.

               (5)

               S cieľom zaistiť realizovateľnosť záväzkov čínski vývozcovia predložili ponuku spoločného záväzku s jednou minimálnou dovoznou cenou pre fotovoltické moduly a jednou cenou pre každý z ich hlavných komponentov (t. j. článkov a doštičiek).

               (6)

               Ďalej s cieľom minimalizovať riziko presmerovania tovaru cez iné spoločnosti a s cieľom zabezpečiť uskutočniteľné a praktické monitorovanie počtu spolupracujúcich vývozcov ponúkli čínski výrobcovia, že zabezpečia, aby objem uskutočnených dovozov v rámci záväzku bol na ročnej úrovni korešpondujúcej približne s ich súčasnou trhovou výkonnosťou.

               (7)

               Vývozcovia ponúkli cenový záväzok. S cieľom určiť, či sa týmto cenovým záväzkom odstránia škodlivé účinky dumpingu Komisia okrem iného analyzovala súčasné vývozné ceny a úroveň dočasného cla. Na základe toho sa dospelo k záveru, že tento cenový záväzok odstraňuje škodlivé účinky dumpingu.

               (8)

               Odstránenie škodlivých účinkov dumpingu sa preto dosiahne cenovým záväzkom vzťahujúcim sa na dovozy v rámci zodpovedajúcej ročnej úrovne a okrem toho dočasným valorickým clom vyberaným pri dovoze nad stanovenou ročnou úrovňou, ako sa uvádza vyššie v odôvodnení 6.

               (9)

               CCCME Komisii tiež poskytne pravidelné a podrobné informácie týkajúce sa predajov do Únie spoločností predkladajúcich ponuku spoločného záväzku, čo Komisii umožní účinne monitorovať plnenie záväzku. Vzhľadom na aktívnu úlohu CCCME, podporu čínskych orgánov a zábezpeku v podobe ročnej úrovne uvedenej v odôvodnení 6 Komisia považuje riziko obchádzania za obmedzené a prevážené protihodnotou, ktorou je potreba zabezpečiť bezpečnosť dodávok na trhu Únie.

         C.   PRIPOMIENKY STRÁN A PRIJATIE ZÁVÄZKU

   1.   Pripomienky strán

               (10)

               Ponuka záväzku bola sprístupnená zainteresovaným stranám. Doteraz neboli doručené žiadne pripomienky proti jej prijatiu.

               (11)

               Na základe uvedeného je záväzok ponúknutý vyvážajúcimi výrobcami prijateľný. Príslušné spoločnosti a CCCME boli informované o zásadných skutočnostiach, aspektoch a povinnostiach, na ktorých sa prijatie záväzku zakladá.

               (12)

               Okrem toho, aby sa Komisii umožnilo účinne monitorovať plnenie záväzku, pri predložení žiadosti o prepustenie do voľného obehu príslušnému colnému orgánu bude oslobodenie od antidumpingového cla podmienené:

                           a)

                           predložením obchodnej faktúry od spoločnosti uvedenej v prílohe k tomuto rozhodnutiu a osvedčenia vydaného CCCME, ktoré bude obsahovať minimálne prvky uvedené v prílohe II alebo prílohe III k nariadeniu (EÚ) č. 513/2013;

                           b)

                           skutočnosťou, že dovážaný tovar je vyrobený, prepravený a fakturovaný priamo spoločnosťami uvedenými v prílohe k tomuto rozhodnutiu, či už ich prepojeným spoločnostiam v Únii konajúcim ako dovozca, ktorý deklaruje tovar na prepustenie do voľného obehu v Únii, ako sa uvádza v prílohe k tomuto rozhodnutiu, alebo ich prvému nezávislému zákazníkovi konajúcemu ako dovozca, ktorý deklaruje tovar na prepustenie do voľného obehu v Únii a

                           c)

                           skutočnosťou, že deklarovaný tovar predložený colným orgánom presne zodpovedá opisu na obchodnej faktúre.

               (13)

               Ak takáto faktúra a osvedčenie nie sú predložené, alebo ak nekorešpondujú s výrobkom predloženým colným orgánom alebo ak je predložená obchodná faktúra obsahujúca aspoň prvky podľa prílohy IV k nariadeniu (EÚ) č. 513/2013, platí sa príslušná výška antidumpingového cla.

               (14)

               Hneď ako Komisia podľa článku 8 ods. 9 základného nariadenia zruší prijatie záväzku v dôsledku jeho porušenia s odkazom na konkrétne transakcie a vyhlási príslušné faktúry súvisiace so záväzkom za neplatné, vzniká prijatím vyhlásenia o prepustení do voľného obehu colný dlh.

               (15)

               Dovozcovia by si mali byť vedomí toho, že colný dlh môže vzniknúť v čase prijatia vyhlásenia o prepustení do voľného obehu ako bežné obchodné riziko, ako je uvedené v odôvodneniach 11 a 12, a to aj v prípade, ak by záväzok ponúknutý výrobcom, od ktorého priamo alebo nepriamo nakupovali, Komisia prijala.

               (16)

               Podľa článku 14 ods. 7 základného nariadenia by colné orgány mali bezprostredne informovať Komisiu vždy, keď zistia možné porušenie záväzku.

               (17)

               V prípade porušenia alebo odvolania záväzku alebo v prípade odvolania prijatia záväzku Komisiou sa v zmysle článku 8 ods. 9 základného nariadenia automaticky uplatňuje antidumpingové clo uložené v súlade s článkom 7 základného nariadenia,

         PRIJALA TOTO ROZHODNUTIE:
   Článok 1
   Týmto sa prijíma záväzok ponúknutý vyvážajúcimi výrobcami uvedenými v prílohe I tohto rozhodnutia, ako aj Čínskej obchodnej komory pre dovoz a vývoz strojov a elektronických výrobkov (CCCME) v súvislosti s antidumpingovým konaním týkajúcim sa dovozu fotovoltických modulov na báze kryštalického kremíka a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky.
   Článok 2
   Toto rozhodnutie nadobúda účinnosť 6. augusta 2013.

      V Bruseli 2. augusta 2013

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 152, 5.6.2013, s. 5.

      (3)  Platené informácie sú dostupné iba predplatiteľom služby Bloomberg Professional Service.

      (4)  http://www.pvxchange.com/.

      PRÍLOHA
      Zoznam spoločností:

                  Názov spoločnosti

                  Doplnkový kód TARIC

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. ‚Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/ES: Rozhodnutie Európskej centrálnej banky z  28. októbra 2008 o prechodných ustanoveniach pre uplatňovanie povinných minimálnych rezerv Európskou centrálnou bankou po zavedení eura na Slovensku (ECB/2008/14)

text:
               29.11.2008

               SK

               Úradný vestník Európskej únie

               L 319/73

      ROZHODNUTIE EURÓPSKEJ CENTRÁLNEJ BANKY

   z 28. októbra 2008
   o prechodných ustanoveniach pre uplatňovanie povinných minimálnych rezerv Európskou centrálnou bankou po zavedení eura na Slovensku
   (ECB/2008/14)
   (2008/892/ES)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho článok 19.1. a článok 47.2. prvú zarážku,
   so zreteľom na nariadenie Rady (ES) č. 2531/98 z 23. novembra 1998, ktoré sa týka uplatnenia minimálnych rezerv Európskou centrálnou bankou (1),
   so zreteľom na nariadenie Európskej centrálnej banky (ES) č. 1745/2003 z 12. septembra 2003 o povinných minimálnych rezervách (ECB/2003/9) (2),
   so zreteľom na nariadenie Rady (ES) č. 2532/98 z 23. novembra 1998 týkajúce sa právomocí Európskej centrálnej banky ukladať sankcie (3),
   so zreteľom na nariadenie Rady (ES) č. 2533/98 z 23. novembra 1998 o zbere štatistických informácií Európskou centrálnou bankou (4), a najmä na jeho článok 5 ods. 1 a článok 6 ods. 4,
   so zreteľom na nariadenie Európskej centrálnej banky (ES) č. 2423/2001 z 22. novembra 2001, ktoré sa týka konsolidovanej súvahy sektora peňažných finančných ústavov (ECB/2001/13) (5),
   keďže:

               (1)

               V dôsledku prijatia eura na Slovensku 1. januára 2009 sa od tohto dátumu bude na úverové inštitúcie a pobočky úverových inštitúcií, ktoré sa nachádzajú na Slovensku, uplatňovať požiadavka na povinné minimálne rezervy.

               (2)

               Integrácia týchto subjektov do systému povinných minimálnych rezerv Eurosystému si vyžaduje prijatie prechodných ustanovení, aby táto integrácia prebehla hladko bez toho, aby došlo k neprimeranému zaťaženiu úverových inštitúcií v zúčastnených členských štátoch vrátane Slovenska.

               (3)

               Z článku 5 štatútu ESCB v spojení s článkom 10 Zmluvy o založení Európskeho spoločenstva vyplýva pre členské štáty povinnosť vypracovať a implementovať na vnútroštátnej úrovni všetky vhodné opatrenia na účely zberu štatistických informácií, ktoré sú potrebné na splnenie požiadaviek ECB na štatistické vykazovanie a na zabezpečenie včasnej prípravy v oblasti štatistiky na prijatie eura,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia majú pojmy „inštitúcia“, „požiadavka na povinné minimálne rezervy“, „udržiavacie obdobie“, „základňa pre výpočet povinných minimálnych rezerv“ a „zúčastnený členský štát“ rovnaký význam ako v nariadení (ES) č. 1745/2003 (ECB/2003/9).
   Článok 2
   Prechodné ustanovenia pre inštitúcie, ktoré sa nachádzajú na Slovensku
   1.   Odchylne od článku 7 nariadenia (ES) č. 1745/2003 (ECB/2003/9) plynie prechodné udržiavacie obdobie pre inštitúcie, ktoré sa nachádzajú na Slovensku, od 1. januára 2009 do 20. januára 2009.
   2.   Základňa pre výpočet povinných minimálnych rezerv každej inštitúcie, ktorá sa nachádza na Slovensku, sa pre prechodné udržiavacie obdobie vymedzuje vo vzťahu k prvkom jej súvahy k 31. októbru 2008. Inštitúcie, ktoré sa nachádzajú na Slovensku, vykazujú Národnej banke Slovenska svoju základňu pre výpočet povinných minimálnych rezerv v súlade s rámcom vykazovania ECB na účely menovej a bankovej štatistiky ustanoveným v nariadení (ES) č. 2423/2001 (ECB/2001/13). Inštitúcie, ktoré sa nachádzajú na Slovensku a na ktoré sa vzťahuje výnimka podľa článku 2 ods. 2 nariadenia (ES) č. 2423/2001 (ECB/2001/13), vypočítajú základňu pre výpočet povinných minimálnych rezerv pre prechodné udržiavacie obdobie na základe svojich súvah k 30. septembru 2008.
   3.   Vo vzťahu k prechodnému udržiavaciemu obdobiu vypočítava povinné minimálne rezervy inštitúcie nachádzajúcej sa na Slovensku buď takáto inštitúcia, alebo Národná banka Slovenska. Strana, ktorá vypočíta povinné minimálne rezervy, predloží svoje výpočty druhej strane tak, aby táto mala dostatočný čas na ich overenie a predloženie revízií. Obe strany potvrdia vypočítané povinné minimálne rezervy vrátane akýchkoľvek prípadných revízií najneskôr 9. decembra 2008. Ak do 9. decembra 2008 oboznámená strana nepotvrdí výšku povinných minimálnych rezerv, považuje sa to za jej uznanie vypočítanej výšky na prechodné udržiavacie obdobie.
   4.   Článok 3 ods. 2 až 4 sa vzťahujú mutatis mutandis na inštitúcie, ktoré sa nachádzajú na Slovensku, takže tieto inštitúcie môžu pre počiatočné udržiavacie obdobie od svojej základne pre výpočet povinných minimálnych rezerv odpočítať všetky záväzky voči inštitúciám na Slovensku, aj keď v čase výpočtu povinných minimálnych rezerv nebudú tieto inštitúcie v zozname inštitúcií, ktoré podliehajú požiadavkám na povinné minimálne rezervy uverejnenom podľa článku 2 ods. 3 nariadenia (ES) č. 1745/2003 (ECB/2003/9).
   Článok 3
   Prechodné ustanovenia pre inštitúcie, ktoré sa nachádzajú v ostatných zúčastnených členských štátoch
   1.   Existencia prechodného udržiavacieho obdobia inštitúcií, ktoré sa nachádzajú na Slovensku, nemá vplyv na udržiavacie obdobie uplatňované na inštitúcie, ktoré sa nachádzajú v ostatných zúčastnených členských štátoch, podľa článku 7 nariadenia (ES) č. 1745/2003 (ECB/2003/9).
   2.   Inštitúcie, ktoré sa nachádzajú v ostatných zúčastnených členských štátoch, sa môžu rozhodnúť si zo svojej základne pre výpočet povinných minimálnych rezerv za udržiavacie obdobia od 10. decembra 2008 do 20. januára 2009 a od 21. januára 2009 do 10. februára 2009 odpočítať akékoľvek svoje záväzky voči inštitúciám, ktoré sa nachádzajú na Slovensku, a to aj napriek tomu, že v čase, keď sa povinné minimálne rezervy vypočítavajú, nebudú ešte tieto inštitúcie v zozname inštitúcií podliehajúcich požiadavkám na povinné minimálne rezervy uverejnenom podľa článku 2 ods. 3 nariadenia (ES) č. 1745/2003 (ECB/2003/9).
   3.   Inštitúcie, ktoré sa nachádzajú v ostatných zúčastnených členských štátoch a ktoré si želajú odpočítať svoje záväzky voči inštitúciám nachádzajúcim sa na Slovensku, si za udržiavacie obdobia od 10. decembra 2008 do 20. januára 2009 a od 21. januára 2009 do 10. februára 2009 vypočítajú svoje povinné minimálne rezervy na základe svojej súvahy k 31. októbru 2008 pre prvé z uvedených období a k 30. novembru 2008 pre druhé z uvedených období a vykazujú tabuľku v súlade s poznámkou pod čiarou 5 tabuľky 1 prílohy I k nariadeniu (ES) č. 2423/2001 (ECB/2001/13), zobrazujúc inštitúcie, ktoré sa nachádzajú na Slovensku, ako už podliehajúce systému povinných minimálnych rezerv ECB.
   Uvedené sa uplatňuje bez toho, aby boli dotknuté povinnosti inštitúcií vykazovať štatistické informácie za dotknuté obdobia v súlade s tabuľkou 1 prílohy I k nariadeniu (ES) č. 2423/2001 (ECB/2001/13), zobrazujúc ešte inštitúcie, ktoré sa nachádzajú na Slovensku, ako banky vo „zvyšku sveta“.
   Tabuľky sa vykazujú v lehotách a v súlade s postupmi, ktoré sú ustanovené v nariadení (ES) č. 2423/2001 (ECB/2001/13).
   4.   Pre udržiavacie obdobia začínajúce sa v decembri 2008, januári 2009 a februári 2009 si inštitúcie, ktoré sa nachádzajú v ostatných zúčastnených členských štátoch, na ktoré sa vzťahuje výnimka podľa článku 2 ods. 2 nariadenia (ES) č. 2423/2001 (ECB/2001/13) a ktoré si želajú odpočítať svoje záväzky voči inštitúciám nachádzajúcim sa na Slovensku, vypočítajú svoje povinné minimálne rezervy na základe svojej súvahy k 30. septembru 2008 a vykazujú tabuľku v súlade s poznámkou pod čiarou 5 tabuľky 1 prílohy I k nariadeniu (ES) č. 2423/2001 (ECB/2001/13), zobrazujúc inštitúcie, ktoré sa nachádzajú na Slovensku, ako už podliehajúce systému povinných minimálnych rezerv ECB.
   Uvedené sa uplatňuje bez toho, aby boli dotknuté povinnosti inštitúcií vykazovať štatistické informácie za dotknuté obdobia v súlade s tabuľkou 1 prílohy I k nariadeniu (ES) č. 2423/2001 (ECB/2001/13), zobrazujúc ešte inštitúcie, ktoré sa nachádzajú na Slovensku, ako banky vo „zvyšku sveta“.
   Tabuľky sa vykazujú v lehotách a v súlade s postupmi, ktoré sú ustanovené v nariadení (ES) č. 2423/2001 (ECB/2001/13).
   Článok 4
   Nadobudnutie účinnosti a uplatňovanie
   1.   Toto rozhodnutie je určené Národnej banke Slovenska, inštitúciám, ktoré sa nachádzajú na Slovensku, a inštitúciám, ktoré sa nachádzajú v ostatných zúčastnených členských štátoch.
   2.   Toto rozhodnutie nadobúda účinnosť 1. novembra 2008
   3.   Pokiaľ nie je v tomto rozhodnutí ustanovené inak, uplatňujú sa ustanovenia nariadení (ES) č. 1745/2003 (ECB/2003/9) a (ES) č. 2423/2001 (ECB/2001/13).

      Vo Frankfurte nad Mohanom 28. októbra 2008

            Prezident ECB

         Jean-Claude TRICHET

      (1)  Ú. v. ES L 318, 27.11.1998, s. 1.

      (2)  Ú. v. EÚ L 250, 2.10.2003, s. 10.

      (3)  Ú. v. ES L 318, 27.11.1998, s. 4.

      (4)  Ú. v. ES L 318, 27.11.1998, s. 8.

      (5)  Ú. v. ES L 333, 17.12.2001, s. 1.


title: 2006/768/ES: Rozhodnutie Rady zo 7. novembra 2006 , ktorým sa mení a dopĺňa rozhodnutie 2003/583/ES o opätovnom prerozdelení prostriedkov prijatých od Európskej investičnej banky na operácie v Konžskej demokratickej republike podľa 2., 3., 4., 5. a 6. ERF

text:
               11.11.2006

               SK

               Úradný vestník Európskej únie

               L 312/45

      ROZHODNUTIE RADY

   zo 7. novembra 2006,
   ktorým sa mení a dopĺňa rozhodnutie 2003/583/ES o opätovnom prerozdelení prostriedkov prijatých od Európskej investičnej banky na operácie v Konžskej demokratickej republike podľa 2., 3., 4., 5. a 6. ERF
   (2006/768/ES)
   RADA EURÓPSKEJ ÚNIE,
   so zreteľom na Zmluvu o založení Európskych spoločenstiev,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (1),
   so zreteľom na Vnútornú dohodu z 12. septembra 2000 medzi zástupcami členských štátov zasadajúcich v Rade o financovaní a správe pomoci Spoločenstva podľa finančného protokolu k Dohode o partnerstve medzi členmi skupiny afrických, karibských a tichomorských štátov a Európskym spoločenstvom a jeho členskými štátmi, podpísanej v Cotonou (Benin) 23. júna 2000, a rozdelení finančnej pomoci pre zámorské krajiny a teritóriá, na ktoré sa vzťahuje časť štyri Zmluvy o ES (2), a najmä na článok 8 ods. 2 vnútornej dohody,
   so zreteľom na návrh Komisie vypracovaný so súhlasom Európskej investičnej banky (EIB),
   keďže:

               (1)

               V rozhodnutí Rady 2003/583/ES (3) sa ustanovuje, že celková suma dodatočne pridelených prostriedkov je k dispozícii na obdobie štyroch rokov od dátumu otvorenia účtu.

               (2)

               Rozhodnutím zástupcov vlád členských štátov zasadajúcich v Rade 2005/446/ES (4) z 30. mája 2005 sa stanovil konečný termín viazania finančných prostriedkov z 9. Európskeho rozvojového fond v (ERF) na 31. december 2007.

               (3)

               Predĺženie ukončenia transformácie v Konžskej demokratickej republike v dôsledku oneskorenia, ktoré vzniklo pri príprave volieb, si vyžaduje predĺženie konečného termínu viazania dodatočných finančných prostriedkov uvedených v rozhodnutí 2003/583/ES.

               (4)

               Je potrebné zosúladiť konečný termín viazania dodatočných finančných prostriedkov ustanovených v rozhodnutí 2003/583/ES s konečným termínom ustanoveným v rozhodnutí 2005/446/ES,

         PRIJALA TOTO ROZHODNUTIE:
   Článok 1
   V článku 4 rozhodnutia 2003/583/ES sa tretia veta nahrádza takto:

      „Konečný termín viazania finančných prostriedkov uložených na tomto účte sa stanovuje na 31. december 2007 v súlade s rozhodnutím 2005/446/ES. Po ukončení všetkých operácií financovaných z finančných prostriedkov sa bankový účet uzavrie a zvyšné finančné prostriedky sa refundujú členským štátom. Účet sa uzavrie najneskôr 31. decembra 2011.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2006

            Za Radu

            predseda

         E. HEINÄLUOMA

      (1)  Ú. v. ES L 317, 15.12.2000, s. 3. Dohoda zmenená a doplnená dohodou podpísanou v Luxemburgu 25. júna 2005 (Ú. v. EÚ L 287, 28.10.2005, s. 4).

      (2)  Ú. v. ES L 317, 15.12.2000, s. 355.

      (3)  Ú. v. EÚ L 198, 6.8.2003, s. 9.

      (4)  Ú. v. EÚ L 156, 18.6.2005, s. 19.


title: Rozhodnutie Rady 2011/318/SZBP z  31. marca 2011 o podpise a uzavretí Rámcovej dohody medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie#Rámcová dohoda medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie

text:
               31.5.2011

               SK

               Úradný vestník Európskej únie

               L 143/1

         ROZHODNUTIE RADY 2011/318/SZBP
   z 31. marca 2011
   o podpise a uzavretí Rámcovej dohody medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 a na Zmluvu o fungovaní Európskej únie, a najmä na jej článok 218 ods. 5 a 6,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „VP“),
   keďže:

               (1)

               Podmienky týkajúce sa účasti tretích štátov na operáciách krízového riadenia Únie by mali byť ustanovené v dohode, ktorou sa zakladá rámec pre takúto prípadnú budúcu účasť, a nemali by sa definovať jednotlivo pre každú dotknutú operáciu.

               (2)

               Potom ako Rada 26. apríla 2010 prijala rozhodnutie o poverení na začatie rokovania, VP dojednal Rámcovú dohodu medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie (ďalej len „dohoda“).

               (3)

               Táto dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Rámcová dohoda medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Do ukončenia postupov na jej uzavretie sa dohoda vykonáva predbežne od dátumu jej podpisu (1).
   Článok 4
   Predseda Rady v mene Únie vykoná oznámenie podľa článku 10 ods. 1 dohody.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 31. marca 2011

            Za Radu

            predseda

         VÖLNER P.

      (1)  Dátum podpisu dohody uverejní Generálny sekretariát Rady v Úradnom vestníku Európskej únie.

      PREKLAD
      RÁMCOVÁ DOHODA
      medzi Spojenými štátmi americkými a Európskou úniou o účasti Spojených štátov amerických na operáciách krízového riadenia Európskej únie
      SPOJENÉ ŠTÁTY AMERICKÉ („SPOJENÉ ŠTÁTY“)
      a
      EURÓPSKA ÚNIA („EÚ“ ALEBO „EURÓPSKA ÚNIA“),
      ďalej len spoločne „zmluvné strany“,
      Keďže:
      Európska únia sa môže rozhodnúť uskutočniť činnosti v oblasti krízového riadenia.
      V priebehu posledných dvoch desaťročí sa zvýšilo úsilie vlád a multilaterálnych organizácií v oblasti používania prostriedkov na účely zníženia výskytu konfliktov na celom svete.
      Spoločným záujmom Spojených štátov a EÚ je podporovať mierové urovnanie konfliktov a uľahčovať obnovu a stabilizáciu prostredníctvom rozdelenia zaťaženia v oblasti operácií krízového riadenia a domnievajú sa, že takéto operácie EÚ majú potenciál uspieť, k čomu môžu významne prispieť odborníci zo Spojených štátov.
      Spojené štáty a EÚ dávajú prednosť stanoveniu všeobecných podmienok účasti Spojených štátov na operáciách krízového riadenia EÚ v dohode, ktorou sa zakladá rámec pre prípadnú budúcu účasť, namiesto toho, aby sa podmienky stanovili jednotlivo pre každú dotknutú operáciu,
      SA DOHODLI TAKTO:
      Článok 1
      Rozhodnutia týkajúce sa účasti
      1.   Po rozhodnutí Európskej únie prizvať k účasti na operácii krízového riadenia Spojené štáty a po tom, čo Spojené štáty prijmú rozhodnutie, že sa na tejto operácii zúčastnia, poskytnú Spojené štáty Európskej únii informácie o svojom navrhovanom príspevku na operáciu. Rozhodnutie Spojených štátov, že sa zúčastnia na operácii krízového riadenia EÚ, je výrazom ich súhlasu s podmienkami rozhodnutia Rady, ktorým EÚ rozhodla, že bude viesť príslušnú operáciu (ďalej len „rozhodnutie Rady“).
      2.   Medzi Európskou úniou a Spojenými štátmi sa uskutočnia konzultácie o navrhovanom príspevku Spojených štátov, ako aj o možnom príspevku do prevádzkového rozpočtu operácie a v prípade, že sa rozhodnú pokračovať v účasti, táto účasť bude v súlade s ustanoveniami tejto dohody a akýmikoľvek príslušnými vykonávacími opatreniami zmluvných strán.
      3.   Príspevkom Spojených štátov na operácie krízového riadenia EÚ nebude dotknutá autonómia Európskej únie v rozhodovaní a ani skutočnosť, že sa Spojené štáty rozhodnú pre účasť na operáciách krízového riadenia EÚ prípad od prípadu.
      4.   Európska únia sa poradí so Spojenými štátmi pred akýmkoľvek rozhodnutím upraviť rozhodnutie Rady uvedené v odseku 1 alebo prijať či upraviť akékoľvek príslušné vykonávacie opatrenia.
      5.   Spojené štáty môžu z vlastnej iniciatívy alebo na žiadosť EÚ a po konzultáciách zmluvných strán kedykoľvek úplne alebo čiastočne zrušiť svoju účasť na operácii krízového riadenia EÚ.
      Článok 2
      Rozsah pôsobnosti
      1.   Ak sa zmluvné strany písomnou formou nedohodli inak, táto dohoda sa uplatňuje iba na operácie krízového riadenia EÚ, na ktoré prispievajú Spojené štáty a ktoré sa uskutočnia po dátume podpísania tejto dohody, bez toho, aby sa dotýkala existujúcich dohôd o účasti Spojených štátov na operácii krízového riadenia EÚ.
      2.   Táto dohoda sa týka iba príspevkov v podobe civilného personálu, jednotiek a majetku Spojených štátov na operácie krízového riadenia EÚ (ďalej len „kontingent USA“).
      Článok 3
      Postavenie personálu a jednotiek
      1.   Postavenie kontingentu USA prideleného na operáciu krízového riadenia EÚ, a najmä jeho výsad a imunity sa upravuje v dohode o postavení misie (ďalej len „dohoda o postavení“) uzavretej medzi EÚ a štátom, v ktorom sa táto operácia uskutočňuje, za predpokladu, že a) Spojené štáty majú možnosť preskúmať dohodu o postavení pred prijatím rozhodnutia o účasti na operácii a b) v prípade, že sa neuzavrela žiadna dohoda o postavení v čase, keď je potrebné ju preskúmať, medzi zmluvnými stranami sa uskutočnia konzultácie a prijme dohoda o primeranom alternatívnom opatrení v súvislosti s postavením kontingentu USA pred jeho nasadením bez toho, aby bola dotknutá celková zodpovednosť EÚ za uzavretie dojednaní s hosťovskou krajinou o postavení personálu a jednotiek EÚ.
      2.   Postavenie kontingentu USA, ktorý slúži na veliteľstve alebo vo veliteľských štruktúrach umiestnených mimo krajiny (alebo krajín), v ktorej(-ých) sa operácia uskutočňuje, sa v prípade potreby riadi opatreniami, ktoré prijalo veliteľstvo spolu s príslušnými veliteľskými štruktúrami alebo dotknutým(-mi) štátom(-mi) a Spojenými štátmi.
      3.   Spojené štáty majú v rozsahu, v akom im to umožňujú ich vlastné zákony a iné právne predpisy, právo vykonávať súdnu právomoc nad svojím prideleným personálom v krajine, kde operácia prebieha.
      4.   Spojené štáty sú zodpovedné za prejednanie každého nároku súvisiaceho s ich účasťou na operácii krízového riadenia EÚ, ktorý uplatní ich personál alebo ktorý sa ho týka, v súlade so svojimi zákonmi alebo predpismi. Týmto ustanovením sa Spojené štáty nevzdávajú svojej zvrchovanej imunity. Nič v tejto dohode nezakladá súdnu právomoc, ak táto právomoc ešte neexistuje, alebo neustanovuje vymáhateľné právo voči Spojeným štátom pred súdom.
      5.   Zmluvné strany súhlasia, že sa vzdajú akýchkoľvek vzájomných nárokov (ktoré nie sú zmluvnými nárokmi) za poškodenie, stratu alebo zničenie majetku, ktorý zmluvné strany vlastnia alebo používajú, alebo za zranenia a smrť členov personálu každej zmluvnej strany v dôsledku plnenia ich služobných povinností v súvislosti s činnosťami vykonávanými podľa tejto dohody s výnimkou prípadov hrubej nedbanlivosti alebo úmyselného zavinenia.
      6.   Spojené štáty sa zaväzujú vypracovať vyhlásenie o vzdaní sa vzájomných nárokov voči ktorémukoľvek členskému štátu EÚ, ktorý sa zúčastňuje na operácii krízového riadenia EÚ, na ktorej sa zúčastňujú Spojené štáty, a zaväzujú sa tak urobiť pri podpise tejto dohody.
      7.   EÚ sa zaväzuje zabezpečiť, aby jej členské štáty vypracovali vyhlásenie o vzdaní sa nárokov v súvislosti s akoukoľvek budúcou účasťou Spojených štátov na operácii krízového riadenia EÚ a aby tak urobili pri podpise tejto dohody.
      Článok 4
      Utajované skutočnosti
      Dohoda medzi vládou Spojených štátov amerických a Európskou úniou o bezpečnosti utajovaných skutočností uzavretá 30. apríla 2007 vo Washingtone sa uplatňuje v kontexte operácií krízového riadenia EÚ.
      Článok 5
      Účasť na operácii
      1.   Spojené štáty prostredníctvom osobitných pokynov zabezpečia, aby personál, ktorý predstavuje súčasť ich príspevku na operácie krízového riadenia EÚ (ďalej len „pridelený personál“), vykonával svoju misiu v súlade s rozhodnutím Rady uvedeným v článku 1, s operačným plánom a príslušnými vykonávacími opatreniami, ktoré bude v plnej miere podporovať.
      2.   Spojené štáty včas konzultujú s EÚ každú zmenu týkajúcu sa ich príspevku na operáciu krízového riadenia v rámci tejto dohody.
      3.   Pridelený personál dostane primerané lekárske potvrdenie a na žiadosť oprávnených orgánov EÚ predloží kópiu uvedeného potvrdenia.
      Článok 6
      Velenie
      1.   Počas obdobia nasadenia vykonáva veliteľ EÚ alebo vedúci misie povinnosti dozorného orgánu a riadi činnosti prideleného personálu a jednotiek.
      2.   Pridelený personál a jednotky zostávajú v plnom rozsahu pod celkovou právomocou Spojených štátov.
      3.   Spojené štáty prostredníctvom osobitných pokynov zabezpečia, aby pridelený personál vykonával svoje povinnosti a správal sa v úplnom súlade s cieľmi operácie, ako aj s príkazmi a usmerneniami veliteľa EÚ alebo vedúceho misie.
      4.   Spojené štáty majú rovnaké práva a povinnosti ohľadom každodenného riadenia operácií krízového riadenia EÚ ako členské štáty Európskej únie, ktoré sa zúčastňujú na operácii.
      5.   Veliteľ EÚ alebo vedúci misie zodpovedá za disciplinárnu kontrolu prideleného personálu. V prípade potreby začnú Spojené štáty disciplinárne konanie.
      6.   Spojené štáty ustanovia Styčný bod národného kontingentu (NPC), aby zastupoval ich národný kontingent v príslušných operáciách krízového riadenia EÚ. NPC podáva vedúcemu misie správy o národných záležitostiach a je zodpovedný za každodennú disciplínu kontingentu.
      7.   Rozhodnutie ukončiť operáciu prijíma Európska únia po porade so Spojenými štátmi, ak v čase prijímania takéhoto rozhodnutia stále prispievajú na operáciu civilného krízového riadenia EÚ.
      Článok 7
      Finančné aspekty
      1.   Spojené štáty znášajú náklady spojené s ich účasťou na operáciách krízového riadenia EÚ, pokiaľ nie sú hradené zo spoločných finančných prostriedkov, ako sa ustanovuje v prevádzkovom rozpočte misie.
      2.   Európska únia oslobodzuje Spojené štáty od finančných príspevkov do prevádzkového rozpočtu operácie krízového riadenia EÚ, ak Európska únia rozhodne, že Spojené štáty poskytujú značný príspevok. Spojené štáty budú oboznámené s rozhodnutím EÚ o finančných príspevkoch do prevádzkového rozpočtu počas konzultácií uvedených v článku 1 ods. 2
      3.   Účasť Spojených štátov na operáciách krízového riadenia EÚ v rámci tejto dohody podlieha dostupnosti pridelených finančných prostriedkov.
      Článok 8
      Vykonávacie opatrenia
      Príslušné orgány Spojených štátov a Európskej únie podpisujú všetky potrebné technické, finančné a správne opatrenia súvisiace s vykonávaním tejto dohody.
      Článok 9
      Urovnávanie sporov
      Spory týkajúce sa výkladu alebo uplatňovania tejto dohody sa medzi zmluvnými stranami riešia diplomatickou cestou.
      Článok 10
      Nadobudnutie a ukončenie platnosti
      1.   Táto dohoda nadobúda platnosť prvým dňom prvého mesiaca po tom, ako sa zmluvné strany navzájom informovali, že ukončili vnútorné postupy potrebné na tento účel.
      2.   Táto dohoda sa predbežne vykonáva odo dňa jej podpisu.
      3.   Táto dohoda podlieha pravidelnému preskúmaniu zmluvnými stranami.
      4.   Túto dohodu možno zmeniť a doplniť na základe vzájomnej písomnej dohody medzi zmluvnými stranami.
      5.   Túto dohodu môže ktorákoľvek zmluvná strana vypovedať so šesťmesačnou výpovednou lehotou písomným oznámením, ktoré odovzdá druhej strane.

         Vo Washingtone v dvoch pôvodných vyhotoveniach v anglickom jazyku sedemnásteho mája dvetisícjedenásť.

               Za Európsku úniu

            C. ASHTON

               Za Spojené štáty americké

            H. CLINTON

         ZNENIE VYHLÁSENÍ

            Znenie pre členské štáty EÚ:
         „Členské štáty EÚ uplatňujúce rozhodnutie Rady EÚ o operácii krízového riadenia EÚ, na ktorej sa zúčastňujú Spojené štáty, majú v úmysle do tej miery, do akej to ich vnútroštátne právne systémy dovoľujú, vzdať sa podľa možností nárokov na náhradu voči Spojeným štátom v prípade úrazu alebo úmrtia personálu alebo škody na majetku alebo straty na majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

                     —

                     zapríčinil personál Spojených štátov pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve Spojených štátov za podmienky, že majetok sa používal v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ zo Spojených štátov, ktorý tento majetok používa.“

            Znenie pre Spojené štáty:
         „Spojené štáty, ak sa zúčastňujú operácie krízového riadenia EÚ, majú v úmysle, pokiaľ to ich vnútroštátny právny systém dovoľuje, vzdať sa podľa možností nárokov voči každému štátu zúčastňujúcemu sa operácie krízového riadenia EÚ v prípade úrazu alebo úmrtia personálu alebo škody na majetku, alebo straty majetku vo svojom vlastníctve, ktorý sa používa pri operácii krízového riadenia EÚ, ak takýto úraz, úmrtie, škodu alebo stratu:

                     —

                     zapríčinil personál pri výkone svojich služobných povinností súvisiacich s operáciou krízového riadenia EÚ okrem prípadov hrubej nedbanlivosti alebo úmyselného zneužitia úradnej moci, alebo

                     —

                     vznikli používaním majetku vo vlastníctve štátov zúčastňujúcich sa operácie krízového riadenia za podmienky, že majetok bol používaný v súvislosti s operáciou, s výnimkou prípadov hrubej nedbanlivosti alebo úmyselného zneužitia úradnej moci personálom operácie krízového riadenia EÚ, ktorý tento majetok používa.“


title: 2012/596/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho policajného úradu za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho policajného úradu za rozpočtový rok 2010

text:
               17.10.2012

               SK

               Úradný vestník Európskej únie

               L 286/276

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho policajného úradu za rozpočtový rok 2010
   (2012/596/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2010 spolu s odpoveďami úradu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (3), a najmä na jeho článok 43,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0111/2012),

               1.

               udeľuje riaditeľovi Európskeho policajného úradu absolutórium za plnenie rozpočtu úradu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho pre predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho policajného úradu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 179.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 121, 15.5.2009, s. 37.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho policajného úradu za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho policajného úradu za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2010 spolu s odpoveďami úradu (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (3), a najmä na jeho článok 43,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0111/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné transakcie sú zákonné a správne;

                  B.

                  keďže celkový rozpočet úradu na rok 2010 predstavoval sumu 92 800 000 EUR a keďže príspevok Únie do rozpočtu úradu na rok 2010 predstavoval 79 724 150 EUR (5),

         Rozpočtové a finančné hospodárenie

                  1.

                  vyjadruje poľutovanie nad vysokou mierou prenesených rozpočtových prostriedkov spolu s nízkou mierou vzniknutých výdavkov; berie na vedomie odpoveď úradu, že značnú časť prenesených rozpočtových prostriedkov tvorili prostriedky, ktoré súviseli s presťahovaním úradu do nového sídla; víta ďalšie opatrenia prijaté úradom a záväzok každý mesiac monitorovať plnenie rozpočtu v roku 2012 s osobitným dôrazom na prenesené rozpočtové prostriedky;

                  2.

                  berie na vedomie informáciu uvedenú vo výročnej správe o činnosti úradu, že pôvodný rozpočet úradu na rok 2010 bol 80 100 000 EUR; poznamenáva, že rozpočet sa upravil takmer o 12 700 000 EUR, ktoré pochádzali z rozpočtových prostriedkov prenesených z roku 2009 na rok 2010 a ktoré sa zahrnuli do rozpočtu na rok 2010, z grantov Komisie a niektorých ďalších príjmov; berie na vedomie pripomienky úradu, že dôvodom úpravy pôvodného rozpočtu bola snaha o uľahčenie jeho zmeny na agentúru;

                  3.

                  z výročnej správy o činnosti úradu usudzuje, že celková miera plnenia rozpočtu úradu na konci roka bola 2010 98,3 % v prípade viazaných rozpočtových prostriedkov a 73, 6 % v prípade platobných rozpočtových prostriedkov;

                  4.

                  víta skutočnosť, že v nadväznosti na žiadosť orgánu udeľujúceho absolutórium bola konečná účtovná závierka úradu za rozpočtový rok 2010 zverejnená 17. februára 2012 na internetovej stránke úradu; napriek tomu zdôrazňuje, že konečná účtovná závierka za rozpočtový rok 2010 mala byť zverejnená hneď po jej prijatí 13. septembra 2011; preto vyzýva úrad, aby tak v budúcnosti postupoval v záujme zvýšenia svojej transparentnosti;

         Prenesené rozpočtové prostriedky

                  5.

                  vyzýva úrad, aby bezodkladne prijal opatrenia na zníženie vysokého objemu prenesených rozpočtových prostriedkov; berie na vedomie vyhlásenie Dvora audítorov, že výška prenesených rozpočtových prostriedkov bola 22 600 000 EUR, čo predstavuje 25 % rozpočtu na rok 2010; s poľutovaním berie tiež na vedomie, že miera prenesených rozpočtových prostriedkov dosiahla 49 % v hlave II – Administratívne výdavky a 59 % v hlave III – Operačné výdavky;

                  6.

                  berie na vedomie nasledujúci prehľad prenesených rozpočtových prostriedkov (22 600 000 EUR):

                              —

                              11 300 000 EUR na výdavky súvisiace s novým sídlom Europolu,

                              —

                              1 800 000 EUR v súvislosti s kapitolou 26 (článok 58 ods. 4 rozhodnutia Rady o Europole: záväzky týkajúce sa predchádzajúceho právneho rámca Europolu),

                              —

                              9 500 000 EUR na ďalšie výdavky;

                  7.

                  domnieva sa, že vysoká miera prenesených rozpočtových prostriedkov paralelne s nízkou mierou vzniknutých výdavkov (2 900 000 EUR) je neprimeraná a je v rozpore so zásadou ročnej platnosti rozpočtu;

                  8.

                  poznamenáva však, že značnú časť prenesených rozpočtových prostriedkov spôsobili prostriedky, ktoré súviseli s výnimočnou udalosťou, t. j. presťahovaním úradu do nového sídla v roku 2011, vzhľadom na oneskorenie odovzdania budovy v roku 2010;

         Ľudské zdroje

                  9.

                  na základe výročnej správy o činnosti úradu konštatuje, že miera neobsadených miest na konci roka bola 4,5 % namiesto odhadovaných 2,5 %;

                  10.

                  vyzýva úrad, aby prijal vykonávacie predpisy k služobnému poriadku (a súvisiace vnútorné nástroje) a vypracoval rámec pre vzdelávanie a rozvoj;

         Výkonnosť

                  11.

                  víta skutočnosť, že ročný pracovný program úradu je v súlade so stratégiou na roky 2010 až 2014 a obsahuje kľúčové ukazovatele výkonnosti, hlavné riziká a zdroje pridelené na jednotlivé ročné ciele;

                  12.

                  vyzýva však úrad, aby do svojho ročného pracovného programu zahrnul informácie o prehľade plánovaných činností v oblasti verejného obstarávania slúžiace ako základ pre „rozhodnutie o financovaní“, ako sa to požaduje vo vykonávacích ustanoveniach rámcového rozpočtového nariadenia;

                  13.

                  vyzýva tiež úrad, aby svoje organizačné poslanie s konečnou platnosťou pretvoril do podoby presného popisu úloh a cieľov jednotlivých oddelení a úsekov;

                  14.

                  na základe výročnej správy o činnosti úradu konštatuje, že 22. októbra 2010 bola úspešne zavedená informačná platforma SIENA 2.0, ktorá prepája orgány presadzovania práva, a že do konca roka 2010 sa do tejto platformy zapojilo 21 členských štátov a tiež 8 vnútroštátnych úradov členských štátov pre vymáhanie majetku;

                  15.

                  okrem toho na základe výročnej správy o činnosti úradu konštatuje, že od 31. decembra 2010 sa podľa hodnotenia ročného pracovného programu na rok 2010 dosiahli veľmi dobré výsledky v prípade 14 cieľov stanovených v ročnom pracovnom programe (82 %) a dobré výsledky v prípade zostávajúcich troch cieľov (18 %);

                  16.

                  poznamenáva tiež, že v roku 2010 správna rada prijala stratégiu úradu na roky 2010 až 2014 a plán vykonávania stratégie;

                  17.

                  odporúča, aby úrad v záujme zvýšenia transparentnosti poskytol zoznam členov svojej správnej rady, ktorý by mal zahŕňať ich mená, vyhlásenia záujmov a životopisy s informáciami o ich pracovných skúsenostiach a vzdelaní; s uspokojením konštatuje, že činnosti v oblasti verejného obstarávania úradu a zoznam zmluvných dodávateľov dohodnutých na rok 2010 boli zverejnené na internetovej stránke úradu;

         Vnútorný audit

                  18.

                  berie na vedomie, že Útvar pre vnútorný audit (IAS) uskutočnil audit vykonávania noriem vnútornej kontroly s cieľom posúdiť stav ich uplatňovania, najmä so zreteľom na poslanie a hodnoty, ľudské zdroje, plánovanie a proces riadenia rizík, operácie a kontrolné činnosti, poskytovanie informácií a finančné vykazovanie, ako aj hodnotenie a audit;

                  19.

                  poznamenáva, že IAS vydal päť „veľmi dôležitých“ odporúčaní týkajúcich sa:

                              —

                              oddelenia povinností,

                              —

                              následných kontrol,

                              —

                              výnimiek v rámci procesov,

                              —

                              plánov kontinuity činností,

                              —

                              pokračovania operácií;

                        vyzýva úrad, aby vykonal všetky odporúčania IAS a informoval orgán udeľujúci absolutórium o prijatých opatreniach;

                  20.

                  vzhľadom na komplementárnosť medzi Európskou policajnou akadémiou a Európskym policajným úradom, ako aj na potenciálne synergie, vyzýva Komisiu, aby do marca 2013 pripravila komplexné posúdenie vplyvu, pokiaľ ide o potenciálne zlúčenie týchto dvoch agentúr, v ktorom sa uvedú náklady a výhody tohto zlúčenia;

                  21.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (6) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 179.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 121, 15.5.2009, s. 37.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 64, 12.3.2010, s. 1046.

         (6)  Prijaté texty, P7_TA(2012)0164 (pozri stranu 388 tohto úradného vestníka).